Charlotte Rampling

Charlotte Rampling (s. 5. helmikuuta 1946 Sturmer, Yhdistynyt kuningaskunta) on englantilainen näyttelijä.

Rampling aloitti elokuvauransa 1965. Hän teki läpimurtonsa 1974 elokuvassa The Night Porter (Yöportieri, ohj. Liliana Cavani). Sittemmin hänellä on ollut useita merkittäviä rooleja, usein sellaisia joissa seksi painottuu voimakkaasti. Hänet on vuosien varrella valittu niin elokuvan kauneimpiin kuin seksikkäimpiinkin kuuluvaksi tähdeksi. Hänet on palkittu OBE:lla (Order of the British Empire). Vuonna 2015 Rampling voitti Berliinin elokuvajuhlilla Hopeisen karhun parhaasta naispääosasta elokuvassa 45 vuotta. Hän sai elokuvasta myös parhaan naispääosan esittäjän Oscar-palkintoehdokkuuden vuoden 2016 gaalassa.

Vuosina 1978–1996 hän oli naimisissa ranskalaisen muusikon Jean-Michel Jarren kanssa. Ramplingin isä oli yleisurheilija ja olympiavoittaja Godfrey Rampling.

2010-luvulla hän on näytellyt muun muassa televisiosarjoissa Dexter ja Broadchurch.

Valikoitu filmografia

Elokuvia 
Georgy Girl – keinoista paras (1966)
Henry VIII and His Six Wives (1972) Henrik VIII:n kuusi vaimoa
Portiere di notte, Il (1974) Yöportieri
Zardoz (1974)
Verenpunainen yö (1975)
Orca – tappajavalas (1977)
The Verdict (1982) Ratkaisun hetki
Angel Heart (1987) Noiduttu sydän
Mascara (1987) Kuoleman katse
The Wings of the Dove (1997) Kyyhkyn siivet
Swimming Pool (2003)
Immortal (ad vitam) (2004) Immortal
Basic Instinct 2 (2006)
Babylon A.D. (2008)
Ole luonani aina (2010)
Melancholia (2011)
45 vuotta (2015)
Assassin’s Creed (2016)
Dyyni (2021)

Omaelämäkerta
 Rampling, Charlotte & Bataille, Christophe: Who I Am. (Alkuteos ranskankielinen.) London : Icon Books, 2017. ISBN 978-1-78578-193-3.

Lähteet

Aiheesta muualla 

 

Englantilaiset näyttelijät
Vuonna 1946 syntyneet
Elävät henkilöt